Source: http://www.nicoten.ro/unde-se-pot-utiliza-tigara-electronica-extras-din-lege/
Timestamp: 2018-06-22 13:15:48+00:00

Document:
Tigara electronica - Legislatie
Legea nr. 15/2016 privind modificarea si completarea Legii nr. 349/2002 pentru prevenirea si combaterea efectelor consumului produselor din tutun a fost publicata in Monitorul Oficial, Partea I, nr. 72 din 1 februarie 2016.
Art. I.– Legea nr. 349/2002 pentru prevenirea și combaterea efectelor consumului produselor din tutun, publicată în Monitorul Oficial al României, Partea I, nr. 435 din 21 iunie 2002, cu modificările și completările ulterioare, se modifică și se completează după cum urmează:
„Art. 1. – Prezenta lege stabilește unele măsuri privind prevenirea și combaterea consumului produselor din tutun, prin interzicerea completă a fumatului în toate spațiile publice închise, în spațiile închise de la locul de muncă și în locurile de joacă pentru copii, prin inscripționarea pachetelor cu produse din tutun, prin desfășurarea de campanii de informare și educare a populației, informarea consumatorilor cu privire la produsele din tutun pe care urmează să le achiziționeze, prin indicarea în produsele finale a conținutului de gudron, nicotină și monoxid de carbon, prin unele măsuri privind utilizarea ingredientelor pentru produsele din tutun, având ca scop protejarea sănătății persoanelor fumătoare și nefumătoare de efectele dăunătoare ale fumatului, prevenirea răspândirii fumatului în rândul minorilor și asigurarea unui nivel adecvat al calității vieții populației din România.”
„i1) țigaretă electronică se înțelege un produs care poate fi folosit pentru consumul de vapori care conțin nicotină prin intermediul unui muștiuc sau orice componentă a acestui produs, inclusiv un cartuș, un rezervor și dispozitivul fără cartuș sau rezervor;”.
3. La articolul 2, literele m) și n) se modifică și vor avea următorul cuprins:
„m) spațiu public închis se înțelege orice spațiu accesibil publicului sau destinat utilizării colective, indiferent de forma de proprietate ori de dreptul de acces, care are un acoperiș, plafon sau tavan și care este delimitat de cel puțin doi pereți, indiferent de natura acestora sau de caracterul temporar sau permanent;
n) spațiu închis de la locul de muncă se înțelege orice spațiu care are un acoperiș, plafon sau tavan și care este delimitat de cel puțin doi pereți, indiferent de natura acestora sau de caracterul temporar sau permanent, aflat într-un loc de muncă, astfel cum este definit în Legea securității și sănătății în muncă nr. 319/2006, cu modificările ulterioare.”
4. La articolul 2, după litera n) se introduc două noi litere, literele n1) și n2), cu următorul cuprins:
„n1) mijloc de transport în comun se înțelege orice vehicul utilizat pentru transportul contra cost al persoanelor;
n2) loc de joacă pentru copii se înțelege orice spațiu închis sau în aer liber, destinat utilizării de către copii;”.
5. La articolul 3, alineatele (1) și (11) se modifică și vor avea următorul cuprins:
„Art. 3. – (1) Se interzice fumatul în toate spațiile publice închise, spațiile închise de la locul de muncă, mijloacele de transport în comun, locurile de joacă pentru copii. De la prezentele prevederi fac excepție celulele pentru deținuți din penitenciarele de maximă siguranță.
(11) Se interzice complet fumatul în unitățile sanitare, de învățământ, precum și în cele destinate protecției și asistenței copilului, de stat și private.”
„(12) În spațiile prevăzute la art. 2 lit. n1) este interzisă inclusiv utilizarea țigaretei electronice.”
7. La articolul 3, alineatul (2) se modifică și va avea următorul cuprins:
„(2) Fumatul este permis numai în camere special amenajate, exclusiv în zona de tranzit a aeroporturilor internaționale, cu respectarea următoarelor condiții:
b) să nu fie spațiu de trecere sau de acces în spații publice închise;
c) să fie dotate cu sisteme de ventilație funcționale care să asigure eliminarea fumului din tutun, cu presiune negativă;
d) să fie dotate cu scrumiere și extinctoare și amenajate în conformitate cu prevederile legale în vigoare privind prevenirea și stingerea incendiilor;
8. La articolul 3, alineatele (21), (3), (4) și (41) se abrogă.
9. La articolul 3, alineatul (5) se modifică și va avea următorul cuprins:
„(5) Se interzice vânzarea la bucată a țigaretelor, țigărilor de foi și cigarillos.”
10. La articolul 3, alineatul (71) se modifică și va avea următorul cuprins:
„(71) Se interzice comercializarea produselor din tutun în unitățile sanitare și cele de învățământ, de stat și private.”
11. Articolul 5 se modifică și va avea următorul cuprins:
„Art. 5. – Persoanele responsabile din instituțiile și unitățile care administrează spațiile menționate la art. 2 lit. m), n), n1) și n2) vor elabora și vor pune în aplicare regulamente interne pentru aplicarea art. 3 alin. (1) și (11), inclusiv prin prevederea încălcării ca abatere disciplinară gravă și marcarea spațiilor menționate cu indicatoare prin care să se indice «Fumatul interzis» și folosirea simbolului internațional, respectiv țigareta barată de o linie transversală.”
„Art. 9. – În vederea difuzării de materiale promoționale de prevenire și combatere a consumului produselor din tutun, posturile de radio și de televiziune pun la dispoziție un spațiu de emisie de minimum 30 de minute săptămânal, pentru Ministerul Educației Naționale și Cercetării Științifice, Ministerul Sănătății, Ministerul Tineretului și Sportului și organizațiile nonguvernamentale independente de industria tutunului și care au ca obiectiv al activităților reducerea consumului de tutun, în condițiile prevăzute la art. 44 alin. (1) din Legea nr. 95/2006 privind reforma în domeniul sănătății, republicată, cu modificările și completările ulterioare.”
13. La articolul 10, literele a) și b) se modifică și vor avea următorul cuprins:
„a) nerespectarea de către persoanele fizice a prevederilor art. 3 alin. (1) și (11) se sancționează cu amendă contravențională de la 100 lei la 500 lei;
b) nerespectarea de către persoanele juridice a prevederilor art. 3 alin. (1), (11), (5), (52), (6), (61), (71) și ale art. 4 alin. (2) se sancționează cu amendă contravențională de 5.000 lei la prima abatere, cu amendă contravențională de 10.000 lei și cu sancțiunea complementară de suspendare a activității până la remedierea situației care a dus la suspendarea activității la a doua abatere; săvârșirea unei noi contravenții la această lege se sancționează cu amendă contravențională de 15.000 lei și cu sancțiunea complementară de închidere a unității.”
14. Articolul 11 se modifică și va avea următorul cuprins:
„Art. 11. – Sancțiunile prevăzute la art. 10 lit. c) și d) se aplică persoanelor juridice.”
16. Articolul 141 se modifică și va avea următorul cuprins:
„Art. 141. – Constatarea contravențiilor și aplicarea sancțiunilor se fac de către persoane împuternicite în acest sens de către Ministerul Sănătății și Autoritatea Națională pentru Protecția Consumatorului, cu excepția prevederilor art. 10 lit. a.
b) și c), unde constatarea contravențiilor și aplicarea sancțiunilor se fac de către reprezentanți ai poliției locale sau ai Ministerului Afacerilor Interne.”
Art. II. – Prezenta lege intră în vigoare în termen de 45 de zile de la data publicării în Monitorul Oficial al României, ParteaI.
Art. III. – Legea nr. 349/2002 pentru prevenirea și combaterea efectelor consumului produselor din tutun, publicată în Monitorul Oficial al României, Partea I, nr. 435 din 21 iunie 2002, cu modificările și completările ulterioare, precum și cu modificările și completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
PREȘEDINTELE CAMEREI DEPUTAȚILOR, VALERIU-ȘTEFAN ZGONEA
București, 29 ianuarie 2016.
Sursa: http://www.avocatnet.ro/content/articles/id_42546/avocatnet.html#legatura
Tigara electronica - Legislatie 0
Ce cred 120 de medici din Franta despre tigara electronica Tigarile electronice ar putea salva vietile a zeci de mii de fumatori
Comentarii “Unde se poate utiliza tigara electronica ? – Extras din lege”
Apr 16th 2016 Raspunde
„Chat Conversation Start
Doamna deputat am cautat in multe parti sa deslusesc legea antifumat in ceea ce priveste tigara electronica. Cum legea e perfecta si asta duce ca nu mai are nevoie de absolut nici o modificare, am primit pareri impartite. Asa ca revin, si va rog sa nu interpretati asta ca o ofensa sau asa ceva, ci pur si simplu as vrea sa stiu daca e sau nu interzisa tigara electronica in baruri (doar in baruri, am si eu o placere sa beau o cafea cu o „tigara”). Si eu sunt de acord cu marea parte a legii, fumatul trebuie limitat la spatii speciale (in Austria erau borcane pentru fumatori din care nu iesea nici o particula de fum), dar daca vrei sa ajuti pe cineva sa renunte la fumat trebuie sa cunosti fumatul. Si tigara electronica deocamdata e recunoscuta ca cea mai sigura cale spre renuntare sau cel putin spre un fumat ceva mai sanatos. Va rog sa apreciati mesajul asa cum am dorit eu sa-l transmit, adica doar o alta cale de informare. Cu stima, Nicolae Toth
Stimate domnule Toth, va multumesc pentru mesaj- tigara electronica este interzisa doar in mijloacele de transport in comun. A existat un amendament al unui coleg deputat care extindea aceasta interdictie si in alte spatii, insa acel amendament nu a fost aprobat in comisia de sanatate. Sanatate va doresc!”
Asa ca daca cea mai inversunata in lupta impotriva fumatului confirma ca tigara electronica e permisa in baruri (discutia e din 06.04.2016) de ce patronii barurilor continua sa interzica tigara electronica?
De ce nu cauta sa aduca inapoi macar clientii utilizatori de tigara electronica si se pling mereu ca au pierdut clientii?
Am facut solicitari catre prim ministru, politii locale sa clarifice odata pentru totdeauna acest aspect dar inca raspunsul e „abureala” in sensul ca imi dau pasaje din lege in loc sa raspunda direct.
Da, folositul tigarii electronice e permis in baruri, dar pentru a stii toti asta trebuie sa facem ceva valuri!

References: articolul 2
 articolul 2
 articolul 3
 articolul 3
 articolul 3
 articolul 3
 articolul 3
 Articolul 5
 articolul 10
 Articolul 11
 Articolul 141